

 **Αθήνα, 25 Απριλίου 2025**

**Από:**Ελληνική Εταιρεία Κοιλιοκάκης, Πανελλήνιος Σύλλογος Πασχόντων από Κοιλιοκάκη,

**Δελτίο Τύπου**

**Εκδήλωση Ενημέρωσης και Ευαισθητοποίησης για την Κοιλιοκάκη στη Λάρισα**
**Σάββατο 3 Μαΐου 2025**

Αξιότιμες/οι κυρίες/οι,

Η **Ελληνική Εταιρεία Κοιλιοκάκης (ΕΕΚ)**, σε συνδιοργάνωση με την **Περιφέρεια Θεσσαλίας** και τον **Δήμο Λαρισαίων**, πραγματοποιεί το Σάββατο **3 Μαΐου 2025** μια σημαντική εκδήλωση ενημέρωσης και ευαισθητοποίησης στη Λάρισα, στο πλαίσιο των δράσεων για την **Παγκόσμια Ημέρα Κοιλιοκάκης**.

Η εκδήλωση με τίτλο: **«Γνωρίζοντας τη νόσο Κοιλιοκάκη και τη ζωή χωρίς γλουτένη: από τον ασθενή έως τον επαγγελματία»**, θα φιλοξενηθεί στον **Μύλο του Παππά** (Γεωργιάδη Χρήστου 53, Αμπελόκηποι, Λάρισα).

Η εκδήλωση περιλαμβάνει δύο διακριτές ενότητες:

* **Πρωινή Ενότητα (11:00 – 13:00)**: απευθύνεται σε **επαγγελματίες του κλάδου της εστίασης (HORECA)** και **παραγωγούς προϊόντων χωρίς γλουτένη**, με στόχο την ανάδειξη της σημασίας της ασφαλούς διαχείρισης και της πιστοποίησης των προϊόντων και των υπηρεσιών.
* **Απογευματινή Ενότητα (18:00 – 20:00)**: απευθύνεται σε **πάσχοντες από κοιλιοκάκη**, **φροντιστές** και **επαγγελματίες υγείας**, με σκοπό την ενημέρωση για τα νεότερα δεδομένα στη διάγνωση, τη διατροφή και την καθημερινή διαχείριση της νόσου.

Στην εκδήλωση θα συμμετέχουν καταξιωμένοι ομιλητές από τον χώρο της υγείας, της διατροφής και της ψυχολογίας, ανάμεσα στους οποίους και ο **Περιφερειάρχης Θεσσαλίας**, Καθηγητής κος Δημήτρης Κουρέτας, τιμώντας με την παρουσία του τη διοργάνωση και αναδεικνύοντας τη σημασία της ευαισθητοποίησης για την κοιλιοκάκη.

**Η συμμετοχή είναι ελεύθερη.**
Θα προσφερθούν ροφήματα και gluten free κεράσματα.

**Για περισσότερες πληροφορίες και για να δείτε το αναλυτικό πρόγραμμα της εκδήλωσης επισκεφθείτε την ιστοσελίδα μας:**
🌐 <https://www.koiliokaki.com/larisamaios2025/>

Η Ελληνική Εταιρεία Κοιλιοκάκης συνεχίζει με συνέπεια την αποστολή της για την υποστήριξη και την ενημέρωση των ατόμων με Κοιλιοκάκη σε όλη την Ελλάδα.

Με εκτίμηση,
**Το Διοικητικό Συμβούλιο της ΕΕΚ**